# eelnõu

## NARVA LINNAVALITSUS

#### K O R R A L D U S

Narva \_\_\_\_.09.2021. a nr \_\_\_\_\_\_

**Kinnistu asukohaga Narva linn, Muru tn 41**

**võõrandamine teistkordsel kirjalikul avalikul enampakkumisel**

1. **ASJAOLUD JA MENETLUSE KÄIK**

Narva Linnavalitsus võttis 26.05.2021 korralduse nr 395-k „Kinnistu asukohaga Narva linn, Muru tn 41 võõrandamine kirjalikul avalikul enampakkumisel“, mille kohaselt otsustati võõrandada enampakkumisel kinnistu aadressil Narva linn, Muru tn 41, alghinnaga 1 700 eurot.

Narva Linnavalitsuse Linnamajandusamet korraldas eelnimetatud vara kirjaliku avaliku enampakkumise, kuid enampakkumise komisjon pidi tunnistama enampakkumise nurjunuks, kuna ükski isik ei avaldanud soovi seda vara osta.

Eelnimetatud vara edasine käsutamine oli arutusel Narva Linnavalitsuse linnavarakomisjoni 9.07.2021 e-koosolekul, kus otsustati soovitada Narva Linnavalitsusel alandada kõnealuse kinnistu alghinda 1 600 eurot võrra ning võõrandada see teistkordsel kirjalikul avalikul enampakkumisel, kehtestada enampakkumise osavõtutasu 50 eurot ja tagatisraha 160 eurot (s.o 10% eksperthinnangust).

Narva Linnavolikogu 09.06.2005 määrusega nr 18 kinnitatud “Linnavara võõrandamise korra” § 8 kohaselt linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik. Alghinna määramisel lähtutakse varale antud eksperthinnangust.  Sama paragrahvi teise lause kohaselt võib avaliku enampakkumise või eelläbirääkimistega pakkumise teistkordsel läbiviimisel võõrandamise otsuse vastuvõtnud isiku otsusega alghinda alandada või mitte määrata juhul, kui on ilmne, et selle määramine võib põhjustada enampakkumise nurjumise.

**2. ÕIGUSLIKUD ALUSED**

Narva Linnavolikogu 09.06.2005 määrusega nr 18 kinnitatud “Linnavara võõrandamise korra” § 9 kohaselt linnavara võõrandamise otsus, välja arvatud käesoleva Korra §-s 14 nimetatud juhtudel, võetakse vastu:

(1) kinnisvara ja vallasvara suhtes bilansilise maksumusega 64 000 eurot ja enam, aktsiate ja osade suhtes – Linnavolikogu poolt Linnavalitsuse (edaspidi Linnavalitsus) ettepanekul;
(2) kinnisvara ja vallasvara suhtes bilansilise maksumusega 6 400 kuni 64 000 eurot - Linnavalitsuse poolt;

(3) linnavara suhtes bilansilise maksumusega alla 6 400 eurot – linnavara valitseja poolt.

##### 3. OTSUS

**3.1** Alandada kinnistu asukohaga Ida-Viru maakond, Narva linn, Muru tn 41 (Tartu Maakohtu kinnistusosakonna kinnistusregistri registriosa nr 18847050) alghinda 1 600 (üks tuhat kuussada) eurot võrra.

**3.2** Võõrandada teistkordsel kirjalikul avalikul enampakkumisel kinnistu aadressil Ida-Viru maakond, Narva linn, Muru tn 41 (Tartu Maakohtu kinnistusosakonna kinnistusregistri registriosa nr 18847050) alghinnaga 1 600 (üks tuhat kuussada) eurot.

**3.3** Kehtestada kirjaliku avaliku enampakkumise osavõtutasu 50 eurot ja tagatisraha 160 eurot (s.o 10% kinnistu alghinnast).

**3.4** Ostuhind tuleb tasuda täies ulatuses enne müügilepingu sõlmimist või selle allakirjutamise ajal.

**3.5** Volitada linnapead Ants Liimets allkirjastama Narva linna nimel vastav notariaalselt tõestatud leping. Volitus on antud edasivolitamise õigusega.

**3.6** Notariaalse müügilepingu sõlmimisega seotud kulud, sealhulgas notaritasu, riigilõivu, notariaalakti ärakirjade maksumuse tasub ostja.

1. **RAKENDUSSÄTTED**
	1. Narva Linnakantseleil teha korraldus teatavaks Narva Linnavalitsuse Linnamajandusametile.
	2. Korraldus jõustub seadusega sätestatud korras.
	3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Jelena Golubeva

linnapea asendaja Üllar Kaljuste

linnasekretär